तूतीकोरिन मामले की सीबीआई जांच के आदेश के खिलाफ तमिलनाडु सरकार सुप्रीम कोर्ट पहुंची  
कहा- हाईकोर्ट ने अपने अधिकार क्षेत्र से बाहर जाकर आदेश दिया
पर्यावरण प्रदूषण का आरोप लगाकर वेदांता कंपनी का किया गया था विरोध
मद्रास हाईकोर्ट ने संबंधित सभी मामलों की जांच सीबीआई को दे दी
सुनवाई में राज्य सरकार ने पुलिस केस की डायरी और समीक्षा बैठक में चर्चा की जानकारी कोर्ट के सामने रखी थी. सरकार ने कोर्ट में बताया कि धारा 144 के उल्लंघन के बाद प्रदर्शनकारियों को काबू में करने के लिए पुलिस को फायरिंग करनी पड़ी. प्रशासन ने इंटेलिजेंस रिपोर्ट की प्रतियां, पुलिस स्टैंडिंग ऑर्डर और ड्रिल मैन्युअल भी कोर्ट को दीं. यह सब देखने के बाद कोर्ट ने 6 लोगों को NSA के तहत हिरासत में लेने के फैसले को रद कर दिया. सभी मामलों की जांच सीबीआई को दे दी गई.